# Vehículo

| Vehículo |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
tipo de obxecto categoría de produtos  |
|  Subclase de
medio de transporte obxecto físico vehicles and vehicle parts product (en)  ensamblaxe  |
|  Parte de
 tráfico  |
|  Composto por
 porta esterço (pt)  asento propulsión  |
|  Causa de
transporte congestionamento (pt)  accidente de tráfico  |
|  Uso
transporte  |

 |
|

| Características |
| --- |
|  Caracterizado por
portability (en)  clase funcional de vehículo modelo de vehículo  |
|  Conéctase con
Cinto de seguridade  |

 |
|

| Implicados |
| --- |
|  Operador/a
 operador de vehículo  |

 |
|

| Códigos e identificadores |
| --- |
|

|  |  |
| --- | --- |
| Freebase | /m/07yv9  |
| OpenAlex | C2994396486  |

 |

 |
| Wikidata G:Commons C:Commons |

Un carro de madeira.
Un **vehículo** (do latín *vehiculum*) é calquera instrumento que serve para transportar persoas, animais ou cousas dun lugar a outro. Pode ser motorizado ou non e circular por calquera medio (terrestre, marítimo ou aéreo).

## Características

Os vehículos son frecuentemente medios de transporte motorizados, como automóbiles, trens e avións; Con todo, o termo tamén abrangue dispositivos non motorizados, como bicicletas, carros de bois, carrozas etc. así como os especializados para recreación, obras públicas, maquinaria agrícola e equipamento militar, que poden ter outros propósitos ademais do simple transporte de mercadorías ou seres humanos.

## Historia

* A primeira evidencia dun vehículo de transporte data de 22.000 anos, con pegadas atopadas que demostran o uso de estruturas para facilitar o transporte de grandes cargas.

* A primeira embarcación ou proto-embarcación atopada é a canoa de Pesse, de hai uns 10.000 anos. Os barcos máis vellos atopados datan de hai 7.000–9.000 anos.
* Hai evidencias de vehículos de rodas tirados por camelos contra o 3.000–4.000 a. C.
* A evidencia máis temperá dun vehículo sobre raís é un *diolkos* de entre 6 e 8,5 km de lonxitude. Empregábase para transportar barcos a través do estreito de Corinto, en Grecia contra o 600 a. C.
* No século XVI sábese da existencia en Austria dun funicular no castelo de Hohensalzburg, un sistema deseñado para facilitar o transporte de persoas e mercadorías cara á fortaleza situada no monte
* En agosto de 1709, o sacerdote brasileiro Bartolomeu de Gusmão fixo a primeira demostración de ascensión aérea en globo de ar quente non tripulado ante a corte do rei Xoán V de Portugal. En 1783, os irmáns Montgolfier construíron o primeiro globo aerostático e realizaron a primeira demostración pública do seu invento sendo os pasaxeiros un galo, unha ovella e un parrulo. Nese mesmo ano viaxou por primeira vez un ser humano, Jean-François Pilâtre de Rozier, pilotando un globo construído polos Montgolfier, inaugurando a era do voo aéreo.

O primeiro voo sostido e controlado de avións máis pesados que o ar realizouse o 17 de decembro de 1903 en Carolina do Norte.
* O primeiro tren a vapor, a locomotora de George Stephenson chamada Locomotion No. 1, entrou en servizo o 27 de setembro de 1825 en Inglaterra, marcando un fito na Revolución Industrial e o comezo da era ferroviaria. A primeira locomotora a circular polos camiños de ferro galegos foi a Locomotora Sar.
* En 1903, os irmáns Wright realizaron o primeiro voo controlado e sostido dun avión propulsado a motor, marcando o nacemento da aviación moderna.
* En 1914, realizouse o primeiro voo comercial regular, operado por St. Petersburg-Tampa Airboat Line, cruzando a baía de Tampa, en Florida.
* En 1942, o V-2, deseñado por Wernher von Braun, converteuse no primeiro foguete espacial en alcanzar o espazo exterior, sendo un precursor da posterior exploración espacial.
* En 1957, a Unión Soviética lanzou o Sputnik 1, o primeiro satélite artificial, iniciando a era espacial.

O rover Sojourner, nomeado na honra de Sojourner Truth, foi o primeiro vehículo en explorar outro planeta.
* En 1961, Iuri Gagarin converteuse no primeiro ser humano en viaxar ao espazo exterior a bordo do Vostok 1.
* En 1981, o transbordador espacial Columbia realizou o seu primeiro voo, representando o primeiro uso dun vehículo espacial reutilizable.
* En 1997, a Mars Pathfinder da NASA despregou o Sojourner, sendo o primeiro *rover* en explorar outro planeta, rodando pola superficie de Marte.

### Vehículos extraterrestres

Os transbordadores e naves espaciais son tipos de vehículos extraterrestres. Axencias dedicadas á exploración aeroespacial, como a Jet Propulsion Laboratory, desenvolveron vehículos para explorar terreos doutros planetas, como o ATHLETE (acrónimo de *All-Terrain Hex-Legged Extra-Terrestrial Explorer*), deseñado para navegar por superficies irregulares e recoller datos científicos.

## Notas

## Véxase tamén

### Outros artigos

*Artigo principal**:* Categoría:Vehículos.
* Aeróstato
* Ascensor
* Automóbil
* Avión
* Barco
* Batiscafo
* Cabalo
* Camión
* Canoa
* Catamarán